
Okresný súd Spišská Nová Ves 6T/53/2026 7626010282 09. 06. 2026 JUDr. Katarína Šťastná ECLI:SK:OSSN:2026:7626010282.2
TRESTNÝ ROZKAZ V MENE SLOVENSKEJ REPUBLIKY Okresný súd Spišská Nová Ves samosudkyňou JUDr. Katarínou Šťastnou podľa § 353 ods. 1 Tr. poriadku dňa 9. júna 2026 takto rozhodol: rozhodol: Obvinený : A. B., C. D., nar. XX.X.XXXX v Gelnici, okres Gelnica, trvale bytom XXX XX E., B. XXXX/X, F. E., samostatne zárobková činná osoba, uznáva
sa
za
vinného, že
dňa 21. februára 2026 v čase okolo 15.40 hod. v priestoroch spoločne obývaného bytu č. 9 na ulici G. H. XXXX/X E., okres E., v obývačke, pod vplyvom alkoholu, zaútočil na svoju manželku I. B. a to tak, že potom, čo s ním odmietla komunikovať, nakoľko bol pod vplyvom alkoholu, pristúpil k nej, chytil ju oboma rukami pod krk, kričal, zaškrtím ťa, začal ju silno škrtiť, v dôsledku čoho strácala videnie a aj sluch, zahmlilo sa jej pred očami, bránila sa, podarilo sa jej oslobodiť z jeho zovretia, ušla z bytu a zavolala políciu, pričom utrpela výrazné pruhovité pomliaždeniny na oboch stranách krku s potrebou jednorazového lekárskeho ošetrenia, čím vzhľadom na agresívne správanie voči nej a vyhrážky uškrtením aj s prihliadnutím na obdobné hrubé správanie ako aj fyzické napadnutie v nedávnej minulosti, vzbudili u nej dôvodnú obavu o jej život a zdravie, že túto svoju vyhrážku vykoná, teda inému sa vyhrážal smrťou takým spôsobom, že to môže vzbudiť dôvodnú obavu, čin spáchal na chránenej osobe – blízkej osobe, č í m
spáchal
prečin nebezpečného vyhrážania podľa § 360 ods. 1, 2 písm. b) Tr. zákona s použitím § 139 ods. 1 písm. c) Tr. zákona a za
to
mu ukladá
Podľa § 360 ods. 2 Tr. zákona s použitím § 38 ods. 2 Tr. zákona trest odňatia slobody v trvaní 8 (osem) mesiacov. Podľa § 49 ods. 1 písm. a) Tr. zákona výkon trestu mu podmienečne odkladá a podľa § 50 ods. 1 Tr. zákona určuje skúšobnú dobu v trvaní 15 (pätnásť) mesiacov. Podľa § 73 ods. 2 písm. c) Tr. zákona, § 74 ods. 1 Tr. zákona ukladá ochranné protialkoholické liečenie ambulantnou formou. Poučenie: Proti tomuto trestnému rozkazu môže podať obvinený a osoby, ktoré sú oprávnené podať v jeho prospech odvolanie, ako aj prokurátor odpor do 8 (osem) dní od jeho doručenia na Okresný súd Spišská Nová Ves. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Ak proti trestnému rozkazu podala oprávnená osoba v lehote odpor, samosudca rozhodne o prijatí obžaloby a nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze. Inak sa trestný rozkaz stane právoplatným a vykonateľným. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom.

Zdroj: KAUZIS.SK – https://www.kauzis.sk/judikatura/r/ECLI:SK:OSSN:2026:7626010282.2 (dáta aktuálne k 11. 11. 2026). Záväzné je znenie zverejnené súdom.




